Rikunarita-ORG/Wikinium huggingface dataset:
# దూరప్రసారం

బవేరియా, జర్మనీలో ఉపగ్రహ సమాచార సౌకర్యం వద్ద ఎర్త్ స్టేషన్
 ఇంటర్నెట్ యొక్క ఒక భాగం ద్వారా వివిధ మార్గాల యొక్క ఆప్టే ప్రాజెక్ట్ నుంచి చిత్రణం
బాగు చేస్తున్న టెలికమ్యూనికేషన్ కేబుల్లు**దూరప్రసారం** (**Telecommunication** - **టెలికమ్యూనికేషన్**) అనగా సమాచార ప్రయోజనం కోసం ఎక్కువ దూరాలకు చేరవేయు సంకేతాల ప్రసారం. విద్యుత్, ఎలాక్ట్రానిక్ మార్గాలను ఉపయోగించి కేబుల్స్, రేడియో తరంగాలు, ఇతర కమ్యూనికేషన్ వ్యవస్థల ద్వారా దూరానికి సమాచారాన్ని ప్రసారం చేయడమే **దూరప్రసారం** .

ప్రారంభ కాలాల్లో సమాచార ప్రసారాలకు పొగ సంకేతాలు, డ్రమ్ములు, సెమాఫోర్ (సంకేత పదాల ద్వారా వార్తలను చేర వేయు పద్ధతి), జెండాలు, లేదా అద్దం ద్వారా సూర్యకాంతిని ప్రసరింపజేయడం లాంటి పద్దతులను మానవుడు ఉపయోగించి ఉండవచ్చు. 20వ, 21వ శతాబ్దాలలో కనుగొనబడిన వివిధ సాంకేతికల వల్ల టెలిగ్రాఫ్‌తో మొదలుపెట్టి, టెలికమ్యూనికేషన్ సాధారణంగా టెలిఫోన్, టెలివిజన్, రేడియో, ఆప్టికల్ ఫైబర్, కంప్యూటరు వంటి ఎలక్ట్రానిక్ ట్రాన్స్‌మీటర్లను వాడడం మొదలుపెట్టారు.

తొలి రోజుల్లో **దూరప్రసార మాధ్యమాలుగా** లోహపు తీగలను ఉపయోగించేవారు. టెలీఫోన్, టేలిగ్రాఫీలు అనేక దశాబ్దాలుగా వాడినా 20వ శతాబ్దం మొదటి దశాబ్దంలో, నిస్తంత్రీ విధానం (వైర్‌లెస్) అందుబాటులోకి రావడంతో సమాచార వ్యవస్థలో ఒక విప్లవం ప్రారంభమైంది, వీటిలో 1909లో భౌతిక శాస్త్రంలో నోబెల్ బహుమతిని గెలుచుకున్న గూగ్లి ఎల్మో మార్కోని రేడియో టెలిగ్రాఫ్ వ్యవస్థ పితామహుడుగా గుర్తింపు పొందాడు.

ఎలక్ట్రికల్, ఎలక్ట్రానిక్ టెలికమ్యూనికేషన్‌లలో ఇతర ప్రారంభ మార్గదర్శకులలో టెలిగ్రాఫ్ సహ-ఆవిష్కర్తలు చార్లెస్ వీట్‌స్టోన్, సామ్యూల్ F. B. మోర్స్ , ఆంటోనియో మెయుసీ , ఫిలిప్ రీస్ , ఎలిషా గ్రే , అలెగ్జాండర్ గ్రాహం బెల్, రేడియో ఆవిష్కర్తలు ఎడ్విన్ హోవార్డ్ ఆర్మ్‌స్ట్రాంగ్ , లీ డి ఫారెస్ట్ , అలాగే వ్లాదిమిర్ కె. జ్వొరికిన్ , జాన్ లోగీ బెయిర్డ్, ఫిలో ఫార్న్స్‌వర్త్ వంటి టెలివిజన్ ఆవిష్కర్తలు ఉన్నారు. 1960ల నుండి, డిజిటల్ సాంకేతికత విస్తరణ వలన సమాచార ప్రసారం మరింత వేగవంతంగా సాగింది.

## చరిత్ర

చరిత్రలో సుదూర సమాచార ప్రసారం కోసం కోసం అనేక ప్రసార మాధ్యమాలు ఉపయోగించబడ్డాయి. వాటిలో కొన్ని పొగ సంకేతాలు , డ్రమ్ములు , టెలిగ్రాఫ్‌లు , సిగ్నల్ జెండాలు, తీగల ద్వారా విద్యుదయస్కాంత సంకేతాల వ్యవస్థ, తీగలు లేని విద్యుదయస్కాంత తరంగాల వ్యవస్థ.

ప్రపంచంలోని వివిధ ప్రాంతాలలో సమాచార ప్రసారానికి హోమింగ్ పావురాలను ఉపయోగించారు. పావురం పోస్ట్ అనేది పర్షియన్ దేశంలోనూ, తరువాత రోమన్లు ​​తమ సైన్యానికి సహాయం చేయడానికి ఉపయోగించారు. జూలియస్ సీజర్ గాల్‌ను జయించడంలో పావురాలను దూతలుగా ఉపయోగించారని ఫ్రాంటినస్ పేర్కొన్నాడు. గ్రీకులు ఒలింపిక్ క్రీడలలో విజేతల పేర్లను హోమింగ్ పావురాలను ఉపయోగించి వివిధ నగరాలకు తెలియజేశారు. 19 వ శతాబ్దం ప్రారంభంలో డచ్ ప్రభుత్వం జావా, సుమత్రా దీవుల్లో ఈ వ్యవస్థను ఉపయోగించింది. 1849లో పాల్ జూలియస్ రౌటర్ ఆచెన్, బ్రస్సెల్స్ మధ్య స్టాక్ ధరలను ఎగురవేయడానికి పావురం సేవను ప్రారంభించాడు. ఈ సేవ ఒక సంవత్సరం పాటు పనిచేసింది.

1792లో ఫ్రెంచ్ ఇంజనీర్ క్లాడ్ చాప్పే, లిల్లే-పారిస్ మధ్య మొదటి స్థిర దృశ్య టెలిగ్రాఫీ వ్యవస్థను (సేమాఫోన్ పేరుతొ) రూపొందించాడు. అయితే, దీనికోసం పది నుండి ముప్పై కిలోమీటర్ల ప్రసారానికి నిరంతరం పర్యవేక్షించే సాంకేతిక నిపుణులు, ఖరీదైన టవర్లను వాడాల్సి రావడంతో అది అంతగా ప్రాచుర్యం లోకి రాలేదు. ఎలక్ట్రిక్ఇ టెలిగ్రాఫు రావడంతో, ఇది 1880 లో ఆగిపోయింది.

## మూలాలు
# ఇన్‌స్టాగ్రామ్

ఇన్‌స్టాగ్రామ్|   |
| సాఫ్టువేర్ అభివృద్ధికారుడు | కెవిన్ సైస్ట్రోమ్, మైక్ క్రియేగెర్ |
| సాఫ్టువేర్ అభివృద్ధికారుడు | ఫేస్బుక్, ఇంక్. |
| ప్రారంభ విడుదల | 2010 |
| రిపోజిటరీ |  |
| ఆపరేటింగ్ సిస్టం | ఐఓస్,ఆండ్రాయిడ్, ఫైర్ ఓస్,మైక్రోసాఫ్ట్ విండోస్ |
| ఫైల్ పరిమాణం | 139.1 మెగాబైట్ (ఐఓస్) 32.88 mb (ఆండ్రాయిడ్) |
| అందుబాటులో ఉంది | 32 భాషలు |
| List of languagesచైనీస్, క్రొయేషియన్, చెక్, డానిష్, డచ్, ఇంగ్లీష్, ఫిన్నిష్, ఫ్రెంచ్, జర్మన్, గ్రీక్, హిందీ, హంగేరియన్, ఇండోనేషియన్, ఇటాలియన్, జపనీస్, కొరియన్, మలే, నార్వే, పోలిష్, పోర్చుగీస్, రొమేనియన్,, స్లోవాక్, స్పానిష్, స్వీడిష్, తగలోగ్, థాయ్, టర్కిష్, ఉక్రేనియన్, వియత్నామీస్. |
| లైసెన్సు | యాజమాన్య సాఫ్ట్‌వేర్  Terms of Use |
| అలెక్సా ర్యాంకు | 28 నౌరాప్ (17, జూలై 2020 నాటికి) |
| జాలస్థలి |  |

**ఇన్‌స్టాగ్రామ్** అమెరికాకు చెందిన ఫోటోలు, వీడియోలను ఇతరులతో పంచుకునే సామాజిక మాధ్యమ వేదిక. దీనిని కెవిన్ సిస్ట్రోమ్, మైక్ క్రిగెర్ సృష్టించారు. దీన్ని *ఐజి* అనీ *ఇన్‌స్టా* అనీ కూడా పిలుస్తారు. ఇది ఫేస్బుక్ యాజమాన్యంలో ఉంది. దీనిని 2010 అక్టోబరులో ప్రారంభించారు. మొదట్లో iOS లో మాత్రమే ఉండేది. ఆండ్రాయిడ్ వర్షన్ 2012 ఏప్రిల్ లో విడుదలైంది. వినియోగదారులు ఈ యాప్ లో ఫోటోలు, వీడియోలను అప్లోడ్ చేయవచ్చు. వినియోగదారులు మీడియా ఫైల్స్ కి ఫిల్టర్ లు,హాష్ టాగ్ లు, భౌగోళిక ట్యాగింగులను జోడించవచ్చు. పోస్టులను అందరితో లేదా కొందరితో పంచుకోవచ్చు. వినియోగదారులు ట్యాగ్‌లు, స్థానాల ద్వారా ఇతర వినియోగదారుల ప్రొఫైల్ చూడవచ్చు. ట్రెండింగ్ కంటెంట్‌ను కూడా చూడవచ్చు. వినియోగదారులు ఫోటోలను ఇష్టపడవచ్చు, ఫీడ్‌లో వారి కంటెంట్‌ను జోడించడానికి ఇతర వినియోగదారులను అనుసరించవచ్చు.

ఈ యాప్ లో సంక్షిప్త సందేశం, ఒకే పోస్ట్‌లో బహుళ చిత్రాలు లేదా వీడియోలను పెట్టగల్గడం, స్టోరీస్ వంటి సౌకర్యాలు ఉన్నాయి. ప్రధాన ప్రత్యర్థి స్నాప్‌చాట్ మాదిరిగానే స్టోరీస్ విభాగములో బహుళ చిత్రాలను, వీడియోలను ధారావాహికగా పోస్ట్ చేయవచ్చును. ఇవి 24 గంటల పాటు ఇతరులకు అందుబాటులో ఉంటాయి. 2019 జనవరి నాటికి, ఈ స్టోరీస్ విభాగం రోజువారీ 500 మిలియన్ల వినియోగదారులు ఉపయోగిస్తున్నారు.

2010 లో ప్రారంభించిన తరువాత, ఇన్‌స్టాగ్రామ్ వేగంగా ప్రజాదరణ పొందింది, రెండు నెలల్లో ఒక మిలియను, సంవత్సరంలో 10 మిలియన్లు, 2019 మే నాటికి 1 బిలియన్ వినియోగదారులను పొందింది. 2015 అక్టోబరు నాటికి 40 బిలియన్ పైగా ఫోటోలు అప్‌లోడ్ చేసారు.

జూలై 2020 నాటికి, అత్యధికంగా అనుచరులున్న వ్యక్తి ఫుట్‌బాల్ క్రీడాకారుడు క్రిస్టియానో రొనాల్డో. అతడికి 233 మిలియన్ల మందికి పైగా అనుచరులు ఉన్నారు. ఇన్‌స్టాగ్రామ్ 2010 లో అత్యధికంగా డౌన్‌లోడ్ చేసుకున్న 4 వ మొబైల్ అనువర్తనం అయింది.

## చరిత్ర

ఇన్‌స్టాగ్రామ్ శాన్ఫ్రాన్సిస్కోలో కెవిన్ సిస్ట్రోమ్, మైక్ క్రిగెర్ సృష్టించిన మొబైల్ చెక్-ఇన్ అనువర్తనం బర్బన్ గా అభివృద్ధిని ప్రారంభించింది. బర్బన్ ఫోర్ స్క్వేర్ సమానమని గ్రహించి, సిస్ట్రోమ్, క్రిగెర్ ఫోటో-షేరింగ్‌పై తమ అనువర్తనాన్ని కేంద్రీకరించారు, ఇది బర్బన్ వినియోగదారులలో ప్రసిద్ధ లక్షణంగా మారింది. ఇన్‌స్టాగ్రామ్ అని కొత్త పేరు పెట్టారు.

## మూలాలు

[[వర్గం:సామా
జిక మాధ్యమాలు]]
# పాడ్కాస్ట్

ఐఫోన్‌లో పాకెట్ కాస్ట్స్ అనువర్తనం ద్వారా సీరియల్ పోడ్‌కాస్ట్ ప్లే అవుతోంది
**పాడ్కాస్ట్** చర్చ లేదా సంగీతం వలె డిజిటల్ ఫార్మాట్ లో ఇంటర్నెట్ లో నిక్షిప్తం చేయబడ్డ, ఇంటర్నెట్ నుండే డౌన్లోడ్ చేసుకుని కంప్యూటర్, మొబైల్ ఫోన్, ఎంపీ3 ప్లేయర్ లేదా (ట్యాబ్లెట్, ఐప్యాడ్ వంటి) ఏ ఇతర పరికరం ద్వారానైనా వినగలిగే ఒక రేడియో కార్యక్రమం. పాడ్కాస్ట్ లు జ్ఙానాన్ని సంపాదించుకోవటానికి, పంచుకోవటానికి, ప్రపంచాన్ని అర్థం చేసుకోవటానికి వేదికలుగా నిలిచాయి. వేగం పెరిగిన జీవితాలలో ఆసక్తి గల అంశం గురించి తక్కువ సమయాన్ని కేటాయిస్తూనే తెలుసుకొనగలటం పాడ్కాస్ట్లు మానవాళికి ఇచ్చే గొప్ప లాభం. వార్తలు, వాస్తవాలు, విజ్ఞానశాస్త్రం, రాజకీయాలు, కథలు, విద్య, వినోదం ఇలా పాడ్కాస్ట్లు పలు విభాగాలలో రూపొందించబడతాయి. పాడ్కాస్ట్ లు దాదాపు దశాబ్దం పైగా రూపొందించబడుతున్నా, ఇటీవలి కాలం లో స్మార్ట్ ఫోన్ల, పాడ్కాస్ట్ యాప్ లు పెరిగిన సాంకేతిక విలువలతో ఈ మధ్య కాలంలోనే అవి మహర్దశకు చేరుకొన్నవి! భారతదేశం లోనూ పాడ్కాస్టులకు 2020 నుండి ఆదరణ పెరగటం తో స్వీడిష్ సంస్థ అయిన స్పాటిఫై ఆంగ్లం తో బాటు హిందీ, తెలుగు, తమిళం వంటి స్థానిక భాషలలో 30 పాడ్కాస్ట్ లను విడుదల చేసింది.

పోడ్కాస్ట్ అని వాడుతున్న ఈ పేరు ఐపొడ్(iPod) ఇంకా బ్రాడ్కాస్ట్ (broadcast)ల కలయిక. కానీ ఐపోడ్ అనే కాక అంతర్జాలంతో లంకె ఉండే, ఏదైన ఆడ్పీయగలిగే ఇతర పరికరంతో పోడ్కాస్ట్నును వినవచ్చు. అందుకే వీటికి ఇతర పేర్లు కూడా సూచిస్తున్నారు. నెట్కాస్ట్ అనే పేరు ఇంటర్నెట్లో నుండి వింటునందుకు గాను, ఇంటర్నెట్ నుంచి ఇవి ప్రసారామైనందుకు వచ్చింది. అందుకు గాను తెలుగులో పోడ్కాస్ట్కి వలపఱపం లేదా వలప్రసారం అనవచ్చు.( ఉదా: వీడియో కాస్ట్= దృశ్య ప్రసారం)

## నిర్మాణం లో సాంకేతిక అంశాలు

* పాడ్కాస్టును రూపొందించి సేవ్ చేసిన తర్వాత ఒక హోస్టింగ్ ప్లాట్ ఫాం కావలసి ఉంటుంది. ఆ ప్లాట్ ఫాం RSS ఫీడ్ సృష్టిస్తాయి. ఈ ఫీడ్ ఆడియో ఫైల్, పాడ్ క్యాచర్ మధ్య సంబంధాన్ని ఏర్పరుస్తాయి. ఫలితంగా పాడ్కాస్తు మన పరికరానికి పంపిణీ చేయబడుతుంది.

## శ్రోతలు

* పాడ్కాస్టు శ్రోతలు సాదాసీదా సగటు మనుషులు కారు. నెట్ ఫ్లిక్క్ష్, స్పాటిఫై ప్రీమియం వంటి వాటికి సభ్యత్వ రుసుము చెల్లించే ఉన్నత వర్గాలకు చెందిన వారు. కావున పాడ్కాస్టులలో వినబడే వాణిజ్య ప్రకటనలు కూడా అధిక వ్యయం తో కూడుకొన్నవై ఉంటాయి.

## పాడ్కాస్ట్ ల నిర్మాణం, వినియోగం పెరగటానికి గల కారణాలు

* రేడియో కంటే టీవీ మనకి మరింత దగ్గర అయినట్లు, రేడియో కంటే పాడ్కాస్ట్ మనకి మరింత చేరువ. ఏ పాడ్కాస్ట్ వినాలో మనమే ఎంచుకోవచ్చు. ఎంచుకొన్న పాడ్కాస్ట్ ను మన వ్యక్తిగత పరిధిలో (హెడ్ ఫోంస్&స్) వినియోగిస్తూ మనం ఆసక్తిగా వింటాం.

## లాభాలు

* పుస్తక, పత్రికా పఠనం వలె పాడ్కాస్టుల కోసం ప్రత్యేకంగా సమయాన్ని వెచ్చించనక్కర లేదు. ఒక ప్రక్క మన పనుల మనం చేసుకొంటూనే (లేదా ఆఫీసుకు వెళ్ళే సమయంలో) మన పనులకు ఎటువంటి అంతరాయం లేకుండానే పాడ్కాస్టులను వినవచ్చు.
* వినడమే కాదు, పాడ్కాస్ట్ లను రూపొందించటం కూడా సులువే!

## పరిశ్రమ

* పాడ్కాస్ట్ లలో వాణిజ్య ప్రకటనలకు అవకాశం ఉండటం తో పలు సంస్థలు పాడ్కాస్టింగ్ కు శిక్షణ ఏర్పాటు చేయటం కృత్రిమ మేధస్సు ను ఉపయోగించి పాడ్కాస్ట్ వర్గాన్ని బట్టి, శ్రోతలను ఆకట్టుకునే వాణిజ్య ప్రకటానలు వినిపించటం చేస్తున్నయి.

## మూలాలు
# ఇంటెల్

**ఇంటెల్** అమెరికాకు చెందిన బహుళజాతి సాంకేతిక సంస్థ. డెలావేర్ లో ప్రారంభమైన ఈ సంస్థ ప్రధాన కార్యాలయం కాలిఫోర్నియాలోని శాంటాక్లారా లో ఉంది. ఇంటెల్ కంప్యూటర్ పరికరాలను వ్యాపారస్తుల కోసం, వినియోగదారుల కోసం రూపకల్పన, ఉత్పత్తి చేసి విక్రయిస్తుంది. అర్ధవాహక పరికరాల (సెమీకండక్టర్) ఉత్పత్తిలో ఇది ఆదాయ పరంగా ప్రపంచంలోనే అతి పెద్ద కంపెనీల్లో ఒకటి. 2007 నుంచి 2016 దాకా ఇది ఫార్చ్యూన్ 500 జాబితాల్లో ఒకటికా ఉంది. 2018 లో దీనిని ఆ జాబితా నుంచి తొలగించారు. 2020 లో మళ్ళా 45 వ స్థానంలో చోటు సంపాదించింది.

ఇంటెల్ కంప్యూటర్లను ఉత్పత్తి చేసే చాలా సంస్థలకు మైక్రోప్రాసెసర్లను సరఫరా చేస్తుంది. చాలా వ్యక్తిగత కంప్యూటర్లో తరచుగా కనిపించే x86 ఆదేశాలను అభివృద్ధి చేసిన సంస్థల్లో ఇంటెల్ కూడా ఒకటి. అంతే కాకుండా చిప్‌సెట్లు, నెట్‌వర్క్ ఇంటర్‌ఫేస్ కంట్రోలర్లు, ఫ్లాష్ మెమరీ, గ్రాఫిక్స్ ప్రాసెసింగ్ యూనిట్లు, ఇంకా ఇతర కమ్యూనికేషన్ కంప్యూటింగ్ పరికరాలను తయారు చేస్తుంది.

ఇంటెల్ (ఇంటిగ్రేటెడ్ ఎలక్ట్రానిక్స్) 1968, జూలై 18న స్థాపించబడింది. సెమికండక్టర్ నిపుణుడైన గోర్డన్ మూర్, రాబర్ట్ నాయ్స్, ఇన్‌వెస్టర్ ఆర్థర్ రాక్ కలిసి ఆండ్రూ గ్రూవ్ నాయకత్వంలో స్థాపించారు.

## మూలాలు